Държавен вестник, бр. 66, 2013 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  66
2. при възникване или за предотвратяване на 
аварии по съоръжения за производство и пренос 
на електрическа енергия;
3. при претоварване на електрическите мрежи;
4. при дълготраен недостиг на енергоносители;
5. разпоредителни мерки на компетентни 
органи;
6. при невъзможност за поддържане баланса 
на ЕЕС и след като всички други мерки, съгласно 
изискванията на ENTSO-E, са били предприети;
7. в случаите на чл. 73 от Закона за енергети­
ката и при други хипотези на непреодолима сила.
(2) В случаите на ал. 1 независимият преносен 
оператор се съобразява със сроковете за извес­
тяване, регламентирани в нормативната уредба.
(3) В случаите на ал. 1 взаимоотношенията, 
свързани с производството и консумацията на 
електрическа енергия в ЕЕС за периода на пре­
кратяване на пазара, се уреждат с доставчиците 
от последна инстанция, предоставящи услуги от 
обществен интерес.
(4) Взаимоотношенията по ал. 3 се уреждат по 
показанията на средствата за търговско измерване.
(5) В случаите по ал. 1 производителите про­
дават по цени, определени от ДКЕВР и/или в 
дългосрочните договори.
(6) Потребителите купуват консумираната 
електроенергия по цена, определена от доставчика 
от последна инстанция в договорите за продажба.
(7) За периода по ал. 1 търговските участници 
не подлежат на балансиране.
Г л а в а  с е д м а
ИЗМЕРВАНЕ. ПРЕДОСТАВЯНЕ НА ДАННИ
Раздел I
Цели
Чл. 85. (1) Сумирането и предоставянето на 
данни за измерените количества електрическа 
енергия обслужва процесите на сетълмент на 
количествата, търгувани на електроенергийния 
пазар чрез двустранни договори или на борсо­
вия пазар на електрическа енергия, пазара на 
балансираща енергия, двустранните обмени със 
съседни контролни зони/блокове, сетълмента на 
небалансите, спомагателните услуги, плащани­
ята за достъп и пренос и всички други услуги 
съгласно тези правила.
(2) В тази глава са регламентирани процеду­
рите относно:
1. сумиране на измерените стойности;
2. предоставяне на сумираните измерени 
стойности;
3. предоставяне на данни за почасова консу­
мация.
(3) Процесът на сетълмент на електроенер­
гийния пазар е основан на период на сетълмент 
(един час) и всички сумирани и предавани стой­
ности на товаровия профил трябва да са за същия 
времеви интервал. 
(4) Тези правила регламентират използването 
на средства за измерване, информационни сис­
теми и механизми в процеса на сетълмент на 
електроенергийния пазар. Тези процедури не са 
приложими към средства и системи за измерване, 
които са с оперативно предназначение.
Раздел II
Изисквания към измервателните системи
Чл. 86. (1) Електромери за периодично из­
мерване на електрическата енергия трябва да 
бъдат монтирани на всички места на измерване 
на обекти съгласно Правилата за измерване на 
количеството електрическа енергия.
(2) За обектите, необхванати в ал. 1, могат да 
се прилагат стандартизирани товарови профили, 
разработени от разпределителните предприятия и 
представени на независимия преносен оператор 
при регистрацията по чл. 59 и 61.
Чл. 87. (1) Собствениците на измервателните 
системи съхраняват и предоставят сумирани и 
почасови измерени стойности от електромерите 
по чл. 86, ал. 1 на количествата активна елек­
трическа енергия, доставена/консумирана до/от 
обектите на търговски участници за всеки период 
на сетълмент.
(2) Всеки виртуален електромер има постоянен 
буквено-цифров идентификационен код. Тези кодо­
ве се определят от независимия преносен оператор 
при регистрацията на търговския участник и се 
предоставят на съответните собственици на измер­
вателни системи с приложен списък на местата 
на измерване за всеки идентификационен код.
(3) При регистрацията на търговски участник 
на пазара на електрическа енергия е необходимо 
посочените от него обекти да включват всички 
места на измерване за тези обекти. Не се допуска 
регистриране на обект на търговски участник на 
пазара на електрическа енергия с част от местата 
на измерване за съответния обект.
Раздел III
Отчитане, удостоверяване и предоставяне на 
измерени стойности
Чл. 88. Измерената стойност представлява 
количеството електрическа енергия, което е 
измерено и регистрирано от електромер за пе­
риодично измерване, или чрез товаров профил, 
интегриран за периода на сетълмент.
Чл. 89. (1) Всеки собственик на измервателна 
система носи отговорност за отчитането на всич­
ки измерени стойности съгласно Правилата за 
измерване на количеството електрическа енергия 
и Правилата за търговия с електрическа енергия.
(2) В случаите на чл. 86, ал. 1 собствениците 
на измервателните системи валидират, обработват 
и съхраняват данните в база данни с измерени 
стойности. Сумираните и почасови данни се 
предоставят на независимия преносен оператор 
до 17,00 ч. на втория работен ден от седмицата 
за дните от понеделник до неделя включително 
на предходната календарна седмица.
(3) В случаите на чл. 86, ал. 2 координаторите 
на балансиращи групи предоставят на независимия 
преносен оператор до 12,00 ч. на втория работен 
ден от всеки месец, за периода на съответния 
месец, сумиран брой на обекти на търговски 
участници по чл. 86, ал. 2, разделени по тип на 
товаров профил и собственост на електрическата 
мрежа, в която се намират горепосочените обекти.
(4) При приключване на всеки месец собстве­
ниците на измервателните системи валидират, 
обработват и съхраняват данните в база данни 
с измерени стойности. Сумираните данни се 
предоставят на независимия преносен оператор